לאנדאן ברידזש סטאנציע

לאנדאן ברידזש סטאנציע ( לאנדאנער בריק) איז א צענטראל-לאנדאן סוף-סטאנציע און א לאנדאנער אונטערגרונט סטאנציע אין סאדארק, וואס פֿארנעמט א שטח אויף צוויי ניוואען דרום־מזרח פון און לעבן לאנדאנער בריק, און 2.6 ק״מ מזרח פון טשארינג קראס. די סטאנציע האט געעפנט אין 1836 און איז די עלטסטע סטאנציע אין לאנדאנער פֿאָרגעלט זאנע 1 און איינע פון די עלטסטע אין דער וועלט. זי איז איינע פון צוויי הויפטליניע וואקזאלן אין לאנדאן דרום פונעם טעמז, די צווייטע איז וואטערלו

די הויפטליניע סטאנציע איז איינע פון 19 אינעם פאראייניגטן קעניגרייך וואס זענען פארוואלטעט דורך נעצווערק באן. די אונטערגרונט סטאנציע איז באדינט דורך דער יובילי ליניע און דעם באנק צווייג פון דער נארדערן ליניע.

לאנדאן ברידזש ווערט באדינט דורך סאדאיסטערן באדינונגען פון  און  קיין צילן אין דרום־מזרח לאנדאן, קענט און מזרח סאסעקס, און איז א סוף־סטאנציע פאר פיל סאדערן צופארער און ראיאנישע באדינונגען קיין דרום־לאנדאן און א סך צילן אין דרום־מזרח ענגלאנד. טעמזלינק באדינונגען פון בעדפארד, קעמברידזש און פיטערבארא קיין ברייטאן און אנדערע צילן אין סאסעקס און קענט האבן אנגעהויבן באדינען די סטאנציע אין 2018.

 היסטאריע 
די סטאנציע האט געעפנט דעם 14טן דעצעמבער 1836 דרום פונעם טייך טעמז.

 נאציאנאלע באן סטאנציע 
 איבערבויען 
צווישן די יארן 2009 און 2017 האט מען אינגאנצן אנטוויקלט די סטאנציע, איבערגעבויט אלע פעראנען, צוגעגעבן צוויי הויפט אריינגאנגען פון דעם גאס־ניווא און שטארק פארבעסערט די גאנצע סטאנציע פאר פאסאזשירן.

פריער זענען געווען זעקס דורך-פעראנען, יעצט האט מען ניין, אלע פון זיי פארלענגערט פאר באנען מיט 12 וואגאנען. פעראנען 4 און 5 וועלן באדינען טעמזלינק באנען, און פעראנען 6,7,8 און 9 וועלן באדינען באנען פון און קיין טשארינג קראס. אויך האט מען איבערגעבויט די דריי פעראנען 1,2 און 3 אויף דער צפון זייט פון דער סטאנציע פאר קאנאן סטריט באדינונגען.

 באדינונגען 

לאנדאנער אונטערגרונט

די לאנדאנער אונטערגרונט סטאנציע ווערט באדינט דורך די יובילי און נארדערן ליניעס. 
די סטאנציע איז אין טראוולקארט זאנע 1.

די נארדערן ליניע סטאנציע האט געעפנט אום 25סטן פעברואר 1900 אויף דער סיטי און דרום לאנדאנער באן.

די יובילי ליניע סטאנציע האט געעפנט דעם 7טן אקטאבער 1999 אלס א טייל פון דער יובילי ליניע פארלענגערונג, אבער באנען זענען שוין אדורכגעפארן אן זיך אפשטעלן פונעם פריערדיקן מאנאט. מען האט געשאפן א נייעם בילעטן־זאל אין די בויגנס אונטער דער הויפטליניע סטאנציע, אזוי שאפנדיק א פארבעסערטן איבערבייט. די יובילי ליניע פעראנען האבן באנשטייגטירן אזוי ווי אלע אנדערע סטאנציעס אויף דער פארלענגערונג.

 רעפערענצן 

 וועבלינקען 

קאַטעגאָריע:יובילי ליניע סטאנציעס
קאַטעגאָריע:נארדערן ליניע סטאנציעס
קאַטעגאָריע:לאנדאנער וואקזאלן